NELJANDA KOOSSEISU

KULTUURIKOMISJONI KOOSOLEKU P R O T O K O L L

Eesti Apostlik-Õigeusu Kiriku Maarja-Magdaleena
Haapsalu kogudus kirik						21. jaanuar 2004 nr 10

Algus kell 18.30, lõpp kell 20.00

Juhatas	 	komisjoni esimees Alar Schönberg
Võtsid osa	Alar Schönberg, Sulev Vare
Puudusid	Mihkel Mutt, Sulev Saareväli

Kutsutud	aselinnapea Krista Esta, Jüri Ilves (võõrustaja)

Päevakord:
1.	Eelnõu “Haapsalu linna vapimärgi andmine” arutelu
2.	Koguduse tegevusest informatsioon
3.	Muud

Päevakorrapunkt nr 1

Eelnõu “Haapsalu linna vapimärgi andmine” arutelu

ARUTATI:
Tutvuti kandidaatide kohta esitatud materjalidega.

OTSUSTATI:
Teha volikogule ettepanek toetada mõlemat kandidaati.
Kuna komisjoni neljast liikmest kohal oli ainult kaks, siis oma toetusest teatas koosoleku ajal telefonitsi Sulev Saareväli.

Päevakorrapunkt nr 2

Koguduse tegevusest informatsioon

KUULATI:
Jüri Ilves andis ülevaate kiriku ja koguduse ajaloost ja tänapäevast. Küsimuse peale, kuidas ta hindab koostööd linnaga, vastas ta, et linna poolt on osutatud abi, kuid lisas üldisemalt, et linn võiks rohkem toetada ja arvestada erinevate kogudustega, sest kogudused tegelevad väga palju (abivajavate) inimestega. Konkreetsemate tegevuste vallas tõstis ta esile senist koostööd kirikut ümbritsevate puude mahavõtmisel ja soovis seda koostööd jätkata. Samuti tutvustas ta kirikut kui suurepärast kontserdipaika, millega aselinnapea Krista Esta kindlasti lubas arvestada.

Päevakorrapunkt nr 3

MUUD

KUULATI:
•	Alar Schönberg tutvustas veidi plaane raudteemuuseumi arendamise asjus – linnaga on kokku lepitud arendusnõukogu kokkukutsumises.
•	Jüri Ilves rääkis veidi Kultuurimaja nõukogu liikmena selle nõukogu tööst. Komisjon võttis informatsiooni teadmiseks.
•	Järgmine koosolek otsustati korraldada Haapsalu Kunstikoolis.

Alar Schönberg
Juhataja ja protokollija